wickkiey/tamil-wikipedia-chunked huggingface dataset:
# குறவர்

**குறவர்** (*Kuravar*) என்பவர் பண்டைகால தமிழ்ச் சமூகத்தைச் சேர்ந்தவர். குறவர்களை *வேடர்* எனவும் *வேடுவர்* எனவும் வேறுபெயர் கொண்டும் அழைப்பர். இவர்களிலிருந்து வேறுபட்டவர்கள் தமிழ்நாட்டுக்கு புலம்பெயர்ந்து வந்த நரிக்குறவர் எனப்படும் *அக்கிபிக்கி* சமுதாயத்தினர் ஆவர்.  
இவர்கள் நானிலங்களில் குறிஞ்சி நிலம் எனப்படும் மலையும் மலை சார்ந்த பகுதிகளில் வாழ்ந்தவர்கள். இக்குறிஞ்சி கோடையின் கொடுமையால் பாலை எனும் வடிவம் கொள்ளும். அவ்வேனிற் காலத்தில் வாழும் வகையற்றுப் போகும் குறவர்கள் பாலை நிலத்து மறவர்கள் ஆகிவிடுவர். வளமார் காலத்தில் வேட்டையாடி வாழும் குறவர்கள் வறுமை காலத்தில் ஆறலைத்தும் ஆனிரை கவர்ந்தும் வாழ தலைப்பட்டனர். இவர்கள் சமூகத்தைச் சேர்ந்த வள்ளியைக் கடவுளான முருகன் மணந்து கொண்டதாக தமிழ்ச்சங்கப் பாடல்கள் கூறுகின்றன.
# குறவர்

## பிற பெயர்கள்

இவர்களுக்கு மலைக் குறவன், குறவன், தலையாரி, காவல்கார குறவர், உப்புக் குறவர், தப்பைக் குறவர், கந்தர்வக்கோட்டை குறவர், ஈஞ்சிக் குறவர், களிஞ்சி தப்பைக் குறவர், காள குறவர், மோண்டா குறவர், கொரவர், கருவேப்பில்லை குறவர், தோகைமலை குறவர், மேல்நாடு குறவர், கீழ்நாடு குறவர், காதுகுத்தி குறவர், பச்சகுத்தி குறவர், வேடர் மற்றும் வேடுவர் எனப் பிறபெயர்களும் உள்ளன.
# குறவர்

## பழக்க வழக்கங்கள்

"தமிழரின் முதற்திணையான குறிஞ்சி மக்களுள் ஒருவர்களான குறவர்களின் பழக்கவழக்கங்கள் மிகப்பரவலாக இன்றும் அறியமுடிகின்றது. சங்க இலக்கியங்களிலும் குறவர்கள் பற்றிய செய்தி மிகுதியாக காணப்பெறுகின்றன. குறவர்கள் தேனையும் கிழங்கையும் விற்றுப் பண்டமாற்றாக, மீன் நெய்யினையும் நறவையும் பெறுவர். உடும்பிறைச்சியோடு, கடமான் தசை, முள்ளம் பன்றியின் ஊன், மூங்கில் குழாயில் ஊற்றி வைத்த தேனிறல், நெய்யால் செய்த கள், புளிப்புச் சுவையுடைய உலையாக ஏற்றி ஆக்கிய மூங்கிலரிசிச் சோறு, பலாவிதையின் மாவு ஆகியவற்றை நல்கி மலைவாழ்நர் விருந்தோம்புவர் என மலைபடுகடாம் கூறும். இதே நிலையினை மீனாட்சியம்மை குறத்திலும் காணமுடிகின்றது. செழித்த கொடியிலிருந்து வள்ளிக் கிழங்கை அகழ்ந்து எடுத்து குறவர்கள் உணவாக உட்கொள்கின்றனர். மலையின்கண் உள்ள குறிஞ்சி மலரை முல்லைக் கொடியில் வைத்துத் தொடுத்தும், பசுந்தழையையும் மரவுரியையும் ஆடையாக உடுத்திக் கொள்கின்றனர். விருந்தினருக்கு தேனும், தினையும் வழங்கி விருந்தோம்புகின்றனர் என்று இச்சமூகத்தினரின் பழக்க வழக்கங்களை இலக்கியங்கள் தெரிவிக்கின்றன.
# குறவர்

## தொழில்

குறவர்கள் மலையில் வாழ்ந்ததினால் மலைத்தேன் எடுப்பது, தினை மாவு சேகரிப்பது, வேட்டையாடுவது, மூங்கில் மரங்களை வெட்டி, அதை நன்கு சீவி தப்பை குச்சிகளாகப் பிரித்து மூங்கில் கூடையாகப் பின்னுவது, கோழிகள் அடைக்கும் பஞ்சாரம் எனப்படும் கூடுகளைப் பின்னுவது, மூங்கில் முறம் செய்வது, போன்ற தொழில்கள் செய்தார்கள்.இந்த சமுதாய பெண்களுக்கு கைரேகை பார்த்துப் பலன் சொல்லும் ஆற்றலும் இருந்தது.
# குறவர்

## வாழ்க்கை முறை

வேட்டையாடிய மான் இறைச்சி, தேன், தினை மாவு, மூங்கில் கூடை, மருத்துவ குணம் கொண்ட வேர்கள், பச்சிலைகள், போன்ற பொருட்களை மலையில் இருந்து எடுத்து வந்து மலையை சுற்றி உள்ள நகரங்களில் விற்பனை செய்வார்கள். அதற்கு பதிலாக நகரத்தில் கம்பு, கேழ்வரகு, சோளம் போன்ற உணவு பொருட்களை வாங்கி செல்வார்கள். மலையில் இருந்து வரும் பொழுது ஆண்களும், பெண்களும் சேர்ந்து வருவார்கள். நகரத்திற்குள் வந்தவுடன் ஒரு பகுதியில் கூடாரம் அமைத்து, சிறு, சிறு குழுக்களாக வியாபாரத்திற்கு செல்வார்கள். பெண்கள் கைரேகை பார்க்கலியோ.!!! என்று கூவி, கூவி வீதிகளில் சுற்றுவர். நகரத்தில் உள்ள பெண்மணிகள் இவர்களின் வருகையை ஆவலுடன் எதிர் பார்ப்பர். ஏனெனில் இவர்கள் கூறும் பலன்கள் அப்படியே பலிக்கும் என முழு நம்பிக்கை வைத்திருப்பார்கள். கைரேகை பார்க்கும் பொழுது இந்த சமுதாய பெண்கள் தான் வாழும் மலைகளின் சிறப்புகளையும், அவர்களின் வாழ்க்கை முறை பற்றியும் பாட்டாக பாடி பலன் சொல்வார்கள். குறிப்பிட்ட நாட்களில் தங்களுடைய வியாபாரத்தை முடித்து கொண்டு மீண்டும் மலையை நோக்கி சென்று விடுவர்.
# குறவர்

## மொழி

குறவர்கள் ஆதி மொழியான தமிழை அறிந்திருந்தாலும், இவர்களுக்கென்று சங்கேத சொற்கள் உண்டு. இந்த பாசைகளை வெறும் பேச்சளவில் தான் பயன்படுத்தி வந்திருக்கிறார்கள்.  
:காவலர் என்றால் "வாளான்" என்றும்,"வாளான்டி" என்றும்
:மனிதரை குறிப்பிட்டு சொல்லும் போது " பூத்தை" என்றும்,
:அந்த என்ற சொல்லுக்கு " அச்சு" என்றும்,
:அந்த மனிதன் என்ற சொல்லுக்கு "அச்சு பூத்தை" என்றும்,
:சோறு என்ற சொல்லுக்கு " மருக்கம் " என்றும்,
:பெரிய மனிதர்கள் என்ற சொல்லுக்கு " பெருமாச்சி பூத்தை" என்றும்,
:பெண்கள் என்ற சொல்லுக்கு " பொம்பூத்தை" என்றும்,
:ஆண்கள் என்ற சொல்லுக்கு " ஆம்பூத்தை" என்றும்,
:இரு என்ற சொல்லுக்கு " இருசு" என்றும்,
:போ என்ற சொல்லுக்கு " பிச்சு" என்றும்,
:கறி என்ற சொல்லுக்கு " பச்சம்பு" என்றும்,  
:பணம் என்ற சொல்லுக்கு "கவயம்" என்றும்,
:காசு என்ற சொல்லுக்கு " சொனியம்' என்றும்,
:சாப்பிடு என்ற சொல்லுக்கு " மோச்சு" என்றும்,
:வீடு என்ற சொல்லுக்கு "பெரடு" என்றும்,
:தண்ணீர் என்ற சொல்லுக்கு " உமுண்டி" என்றும்,
:சாராயம், கள் என்ற சொல்லுக்கு "வேண்டி" என்றும்,
:நாய் என்ற சொல்லுக்கு " காவா" என்றும்,
:கோழி என்ற சொல்லுக்கு " பொருப்பத்தான்" என்றும்,
:பன்றி என்ற சொல்லுக்கு " மூசுவான்" என்றும்,
:பூனை என்ற சொல்லுக்கு " காஞ்சுவான்" என்றும்,
அவர்களுக்குள் பேசி கொள்ளும் பாசைகளில் இதுவும் சில சொற்கள் ஆகும்.
# குறவர்

## உறவுமுறைகள்

மலைகளில் வாழ்ந்த இந்த குறவர்கள் குல தெய்வமாக முருகனை வணங்கி இருக்கிறார்கள். இந்த முருகனை வழிபடும் பொழுது முருகன் சிலையினை ஒருவர் குளிப்பாட்டி வைத்துள்ளார். இன்னொருவர் அந்த சிலைக்கு அலங்காரம் செய்துள்ளார், மற்றொருவர் பூசை செய்யும் பொழுது மணி அடித்துள்ளார், மற்றொருவர் முருகனுக்கு காவடி எடுத்துள்ளார். இது வருடா வருடம் மலைகளில் வழிபாடு செய்துள்ளனர். இந்த பூசையின் அடிப்படையில் தான் இவர்கள் தங்களுக்குள் உறவு முறைகளை பிரித்திருக்கிறார்கள். அதாவது ; முருகனை குளிப்பாட்டியவர் முருகனின் மேலைத்தொட்டு குளிப்பாட்டியவர் " மேலுத்தர் " என்றும்,(முருகனுக்கு அலங்காரம் செய்தவர்) சந்தனம் பூசியவர் "சாத்தப்பாடியர் " என்றும்,
முருகனுக்கு பூசை செய்யும் பொழுது மணி அடித்தவர் " மாணிப்பாடியர் ' என்றும் முருகனுக்கு காவடி எடுத்தவர் " காவடியர் " என்றும் தங்களுக்குள் 4 குலங்களாக பிரித்து, முருனை குளிப்பாட்டும் போதும், சந்தனம் தடவும் போதும், முருகனின் உடம்பை தொடுவதால் அதன்படி மேலுத்தர், சாத்தப்பாடியார் ஆகிய இரு பிரிவினரும் அண்ணன் தம்பிகளாகவும், மணியடித்தும், காவடி தூக்கி திருவிழாவை முடித்துக் கொடுப்பதால் மாணிப்பாடியர், காவடியர் ஆகிய இரு பிரிவினரும் அண்ணன் தம்பிகளாகவும் பிரித்து கொண்டார்கள். அண்ணன் தம்பிகளாக பிரித்து கொண்ட குலத்தினர் மற்ற குலத்தினரை மாமன், மைத்துனராக உறவு வைத்து கொண்டார்கள்.
# குறவர்

## நகர வாழ்க்கை

மலைகளில் வாழ்ந்து வந்த குறவர்கள், தொடர்ந்து பெய்து வரும் மழையினாலும், காட்டு மிருகங்களின் அச்சுருத்தத்தினாலும், பச்சிளம் குழந்தைகளை பேணி காண்பதற்காகவும், தாங்கள் செய்து வரும் தொழிலுக்கு சரியான வருமானம் இல்லாததாலும் சிறுக, சிறுக மலைகளை விட்டு நகரங்களை நோக்கி வரத்தொடங்கினர். நகரங்களில் வாழ்வதற்கு சரியான இருப்பிடம் இல்லாத காரணத்தினால் ஊருக்கு வெளியே ஒதுக்கு புறமாக வாழ துவங்கினர். அப்போது அவர்களின் பிரதான தொழில் நகரத்தில் வசிக்கும் பெண்களுக்கு காது வளர்த்து விடுதல் போன்ற தொழிலை ஆண்கள் செய்து வந்தார்கள். அதாவது;
பெண்களின் விருப்பத்திற்கு ஏற்ப காதை குத்தி, சோளதட்டையை அந்த ஒட்டையில் வைத்து விடுவார்கள். பிறகு அந்த காது சிறுதாக, சிறுதாக காதின் அடிப்பகுதி கீழ் நோக்கி வளர ஆரம்பிக்கும். நன்றாக வளர்ந்த பிறகு அந்த ஒட்டையில் தங்கத்தினால் செய்யப்பட்ட தண்டட்டி, பாம்படான், புனுக்கெட்டான் என பெயரிடப்பட்ட உலோகங்களை காதில் அணிவர். அந்த காது வளர்ந்து வரும் வரை இந்த சமுதாய மக்கள் தான் அவர்களின் இல்ல்த்துக்கு சென்று பராமரிப்பு செய்து இருக்கிறார்கள். பெண்கள் வழக்கம் போல் கைரேகை பார்க்கும் தொழிலை பார்த்து வந்தார்கள். கூடை முறம் பின்னுதல்,பனை மரத்தில் இருக்கும் பனை ஒலையை எடுத்து ஒலைகொட்டான், கிளுகிளுப்பை, விளக்குமாரு, போன்றவைகளையும் விற்பனை செய்திருக்கிறார்கள். ஆனாலும் இவர்களின் வறுமையை போக்குவதற்கு சரியான வருமானம் கிடைக்கவில்லை.
# குறவர்

## குறவர்களின் சமுதாய வளர்ச்சி

இந்தியா விடுதலை அடைந்த பிறகு சமூக நலனில் அக்கறை கொண்ட தலைவர்கள், குற்ற பரம்பரையினர் என்ற சட்டத்தை நீக்கம் செய்தார்கள். அந்த சட்டம் நீக்கப்பட்டு விட்டாலும், அந்த சட்டத்தினால் முழுதும் பாதிக்கப்பட்ட இந்த குறவர்கள் வருமானம் இன்றி சமுதாயத்தில் மிகவும் பின் தங்கிய நிலையில் தான் இருந்தார்கள்.
# குறவர்

## குறவர்களின் இன்றைய வளர்ச்சி

பல பிரிவுகளில் பிரிக்கப்பட்ட குறவர்கள் தற்சமயம் தமிழ்நாட்டில் மட்டும் 4% உள்ளனர். இவர்களில் படிப்பறிவு உள்ளவர்கள் 1% வீதமே உள்ளனர். மீதி 3% மக்கள் படிப்பறிவு இல்லாததால் வேளாண்மை தொழிலில் ஈடுபடுகின்றனர். சிலர் சொந்தமான நிலங்களைக் கொண்டு நல்ல நிலையிலும் உள்ளனர். அதே சமயத்தில் இந்த சமுதாயத்தில் படித்தவர்கள் ஒரு சிலர் அரசாங்க பணிகளில் பெரிய பதவிகளில் இருந்து வருகிறார்கள். ஒரு சிலர் அரசியலிலும் தன் பங்கை நிலை நாட்டியுள்ளனர்.  
- அண்ணா நம்பி - பொள்ளாச்சித் தொகுதியிலிருந்து, அ.தி.மு.க சார்பில் இந்திய நாடாளுமன்றத்திற்குத் தேர்ந்தெடுக்கப்பட்டார்.
- ஈசுவரமூர்த்தி தாராபுரம் தொகுதி, சட்டமன்ற உறுப்பினராக அ.தி.மு.க சார்பாக போட்டியிட்டு வெற்றி பெற்றார். இவர் காதி கைத்தறித்துறை அமைச்சராகவும் இருந்தார்.
- நடிகர் விக்னேஷ் - கிழக்குச் சீமையிலே என்ற படத்தின் கதாநாயகன்.
# கேப்மாரிகள்

**கேப்மாரிகள்** எனப்படும் சமூகத்தினர் தமிழ்நாடு மற்றும் பாண்டிச்சேரி மாநிலங்களில் ஆங்கிலேய ஆட்சிக் காலத்தில் குற்றப் பரம்பரையினராக அறிவிக்கப்பட்டிருந்தனர். தமிழ்நாட்டில் காஞ்சீபுரம், திருவள்ளூர், புதுக்கோட்டை, திருச்சிராப்பள்ளி, கரூர் மற்றும் பெரம்பலூர் மாவட்டங்களில் உள்ள இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் சீர்மரபினர் பட்டியலில் இடம் பெற்றுள்ளனர்.
# கேப்மாரிகள்

## வெளி இணைப்பு

- வல்லினம் வலைப்பூவில் வெளியிடப்பட்டுள்ள கேப்மாரிகள் - இரு பதிவுகள்
# ஆறாட்டுபுழா கோவில்

**ஆறாட்டுபுழா கோவில்** (Arattupuzha Temple) என்பது மிகவும் பழமை வாய்ந்த மற்றும் புகழ் பெற்ற ஸ்ரீ தர்மா சாஸ்தா கோவிலைக் குறிப்பதாகும், இக்கோவில் இந்தியாவில் உள்ள கேரள மாநிலத்தில், திரிச்சூர் நகரத்தில் இருந்து சுமார் 15 கிலோ மீட்டர்கள் தொலைவில் ஆறாட்டுபுழா என்ற கிராமத்தில் உள்ளது. திரிச்சூர் கொடுங்கல்லூர் சாலையில் அமைந்துள்ள தேவர் சாலை பேருந்து நிறுத்தத்தில் இருந்து கிழக்கே செல்லும் சாலையில் இரண்டு கிலோ மீட்டர் தொலைவில் இக்கோயில் அமைந்துள்ளது.
# ஆறாட்டுபுழா கோவில்

## வரலாறு

இந்தக் கோவில் 3000 ஆண்டுகள் பழமையானதாக கருதப்படுகிறது. ஆண்டு தோறும் கொண்டாடப் படும் மிகவும் பழமையானதும், புராதனமானதும் ஆன மிகவும் புகழ் பெற்ற "தேவமாலா" திருவிழா இந்தக் கோவிலின் விசேஷமான திருவிழா ஆகும், அப்பொழுது ஆறாட்டுபுழாவில் அனைத்து தேவர்களும் தேவதைகளும் வந்து சங்கமிப்பதாக (கூடுவதாக) ஐதீகம்.  
உலகில் உள்ள அனைத்து தேவ வடிவங்களின் தெய்வீகத்தன்மையின் சாரம் மற்றும் சக்தி இந்த ஆலயத்தின் இறைவன் உட்கிரகித்துக் கொள்கிறார். இடது கால் மடங்கி இருக்க, வலது காலும் இடது காலின் அருகே மடங்கி இருக்கும் நிலையில், மேலும் இடது கை இடது துடையில் அமைந்திருக்க, இறைவன் அமைதியான நிலையில் அமர்ந்து காணப்படுகிறார், மேலும் அவரது வலது கையில் அம்ருத கலசத்தை ஏந்தி, வலது கால் முழங்காலில் அதை தாங்கி அமர்ந்துள்ளார்.  
இராமரின் மிகவும் குருவான வசிட்டரின் அவதாரமாக ஆறாட்டுபுழா கோவிலில் இருக்கும் ஈசன் கருதப்படுகிறார். வேறு எந்த இறைவன்/ இறைவியின் சன்னிதானமும் காணப்படாத மிகவும் அரிதான கோவில்களில் இது ஒன்றாகும்.
# விக்கிப்பீடியா:உங்களுக்குத் தெரியுமா/ஏப்ரல் 14, 2010

- **சர் ஜார்ஜ் எவரெஸ்ட்** (படம்) என்ற வேல்சு நாட்டு நில அளவாளரின் நினைவாகவே எவரெஸ்ட் சிகரம் பெயரிடப்பட்டது.
- உலக மின்திறன் பயன்பாட்டில் 33 விழுக்காடும் எரிபொருள் பயன்பாட்டில் 29 விழுக்காடும் அமெரிக்காவின் தேவையாக உள்ளது.
- மியன்மாரின் தலைநகரம் நேப்யிடா; யங்கோன் அல்ல.
- ஜி. எஸ். எல். வி வரிசை ஏவு ஊர்திகளின் முன்னோடியான எஸ். எல். வி.-வகை விரிசுகளின் திட்டத்தலைவர் அப்துல் கலாம்.
- நிலவில் ஆடப்பட்ட ஒரே விளையாட்டு குழிப்பந்தாட்டம்; விண்வெளி வீரர் ஆலன் ஷெப்பர்டு 1971 இல் கோல்ஃப் பந்தை நிலவில் அடித்தார்.
- இந்தியாவில் முதலமைச்சர் அங்கீகாரத்தில் நான்கு தலைவர்களைக் கொண்டுள்ள மாநிலம் மேகாலயா.
# லம்பாடி

**லம்பாடி** (Banjara, Lampadi, Lamani or Lambani Banjara) **பஞ்சார, லபான** எனும் பல பெயர்களால் அழைக்கபடுபவர்கள் ஒரு நாடோடி மக்கள் ஆவர். இவர்கள் வட இந்தியாவின் தற்போதைய ராஜஸ்தான் என்ற மார்வார் பகுதியிலிருந்து வந்து குடியேறியவர்களாவர். இவர்கள் மராத்தியும் குஜராத்தியும் கலந்த வகையில் அமைந்த கோரெர் (Gorer) மற்றும் கார்போலி மொழியையும் பேசுகின்றனர். ஆங்கில அரசின் ஆவணங்களில் குறிப்பாக அன்றைய ஐதராபாத் மாநில அரசின் ஆவணங்களில் லம்பாடிகள், லம்படாக்கள், பிரிஞ்சாரிகள், பிரிஞ்சாரர்கள், லாமனிகள், பஞ்சாரிகள், மதுரா பஞ்சார்கள், சரன்பஞ்சார்கள், சுகாவிஸ் எனப் பல்வேறு பெயர்களில் லம்பாடியினத்தவர் குறிப்பிடப்பட்டுள்ளனர்.  
தற்சமயம இம்மக்கள் தமிழகத்தில் வாழ்கின்ற மக்களோடு கலந்து இச்சூழலுக்கேற்றவாறு தங்கள் வாழ்க்கை முறையை மாற்றிக் கொண்டுள்ளமையால் இவர்கள் தங்கள் தாய்மொழியை விட தமிழையே சரளமாகப் பேசுபவர்களாக உள்ளனர். இவர்களின் மொழி இம்மக்களின் அன்றாட வழக்கிலிருந்து குறைந்து தற்சமயம் அரிதாகியுள்ளது.  
லம்பாடி இனத்தவர் தமிழ்நாடு அரசால் வெளியிடப்பட்டுள்ள தமிழ்நாடு சாதிகள் பட்டியலில் பிற்படுத்தப்பட்ட வகுப்பினர் பட்டியலில் உள்ளனர். தமிழ்நாட்டில் இவர்கள் இனத்துப் பெண்கள் அணியும் உடையைக் கேலிக்குரியதாகச் சொல்லும் வழக்கம் இன்னும் உள்ளது. தமிழ்நாட்டில் லம்பாடி இன மக்கள் ஒதுக்கப்பட்டவர்களாகவும், ஒடுக்கப்பட்டவர்களாகவுமே வாழ்கின்றனர். கர்நாடகா, ஆந்திரா மாநிலத்தில் தாழ்த்தப்பட்ட வகுப்பினர் பட்டியலில் உள்ள இவர்கள் தமிழ்நாட்டிலும் தங்களைத் தாழ்த்தப்பட்ட வகுப்பினர் அல்லது பழங்குடியின வகுப்பினர் பட்டியலில் சேர்க்க வேண்டும் என்று பல ஆண்டுகளாகக் கோரி வருகின்றனர்.
# லம்பாடி

## சொற்பிறப்பு

லம்பாடிகளை குறிப்பிடும் பஞ்சார என்ற சொல்லானது *வன சர* என்ற சமசுகிருத சொல்லிலிருந்து உருவானது (பொருள் : காட்டில் அலைந்து திரிபவர்கள்). மற்றொரு பெயரான *லமன்* (லாமானி அல்லது உப்பு வணிகர்) என்ற சொல்லானது சமூகம் என்று அறியப்படுகிறது. இது லாவனா (உப்பு) என்ற சமசுகிருத சொல்லில் இருந்து உருவானது. இது அவர்கள் நாடு முழுவதும் உப்புப் பொதிகளை கொண்டு சென்று விற்றுவந்த தொழிலாலில் இருந்து உருவானது ஆகும். லம்பாடி என்பது சமூகத்தைக் குறிக்கும் தனித்துவமான ஒரு சொல்லாகும். இது நரி என்ற சொல்லில் இருந்து உருவானது. அதாவது 'லோம்ப்டி' என்ற சொல்லுக்கு காடுகளில் சுற்றியது என்று பொருள்.
# லம்பாடி

## வரலாறு

பஞ்சாரா இனமக்களின் மூலம் என்பது மிகவும் விவாதத்திற்குரிய விசயமாகும். இதில் ஒரு கருத்து என்னவென்றால், இவர்கள் ராஜஸ்தானின் மார்வார் பகுதியிலிருந்து வந்தவர்கள், மற்றொன்று இவர்கள் ஆப்கானிஸ்தானில் தோன்றியவர்கள் எனப்படுகிறது.  
19 ஆம் நூற்றாண்டில், பிரித்தானியாவின் இந்தியப் பேரரசானது 1871 ஆம் ஆண்டின் குற்றப் பரம்பரைச் சட்டத்தின் கீழ் இந்த சமூகத்தை கொண்டு வந்தனர், இது இவர்களின் பாரம்பரிய தொழில்களை கைவிட கட்டாயப்படுத்தியது. இது அவர்களில் சிலர் மலைகள் மற்றும் மலைப்பாங்கான பகுதிகளுக்கு அருகிலுள்ள விவசாயிகளாக குடியேற வழிவகுத்தது, மற்றவர்கள் காட்டுப் பகுதிகளுக்குச் சென்றனர்.
# லம்பாடி

## மொழி

இவர்கள் பேசும் மொழியானது லம்பாடி மொழி பேசுகிறார்கள்; இது கோர் போல் என்றும் அழைக்கப்படுகிறது, இது இந்தோ ஆரிய மொழிகளின் குழுவைச் சேர்ந்தது. லம்பாடி மொழிக்கு எழுத்து இல்லாததால், இது தேவநாகரி எழுத்தில் அல்லது தெலுங்கு, தமிழ், கன்னடம் போன்ற உள்ளூர் மொழிகளின் எழுத்துகளில் எழுதப்படுகிறது. இன்று பெரும்பாலான லம்பாடிகள் இருமொழி அல்லது பன்மொழி என, தங்கள் சுற்றுப்புறங்களில் பேசப்படும் முக்கிய மொழிகளை ஏற்றுக்கொண்டவர்களாக உள்ளனர்.
# வள்ளுவர் (சாதி)

**வள்ளுவர்** (*Valluvar*) அல்லது **வள்ளுவன்** எனப்படுவோர் தமிழ்நாட்டில் வாழுகின்ற ஒரு பட்டியல் இனத்தவர்கள் ஆவர். இவர்கள் தமிழ்நாட்டின் பள்ளர்கள் மற்றும் பறையர்களின் பரம்பரை பூசாரிகள்.
# வள்ளுவர் (சாதி)

## தோற்றம்

பிராமணர்கள் வருவதற்கு முன்பும், அவர்கள் வந்த பிறகும் பல்லவ மன்னர்களின் பூசாரிகளாக வள்ளுவர் இருந்ததாக நம்பப்படுகிறது. அந்தக் காலங்களில் சமூகப் படிநிலையில் வள்ளுவர்களின் உயர்ந்த நிலை, வள்ளுவர்களை மரியாதையுடன் குறிப்பிடும் கல்வெட்டுகளால் குறிக்கப்படுகிறது. மேலும் அவரிடமிருந்து வந்தவர்கள் என்று கூறும் வள்ளுவர்களில் ஒரு துணைப்பிரிவு உள்ளது. வள்ளுவர்களை, பண்டாரம் அல்லது வள்ளுவப் பண்டாரம் என்றும் அழைக்கிறார்கள். வள்ளுவர்களின் பூசாரிகள் சில சமயங்களில் வெள்ளாள பண்டாரம், திருவள்ளுவ நாயனார் என்றும் அழைக்கப்படுகிறார்கள். இவர்கள் சைவம் மற்றும் வைணவம் இரண்டையும் பின்பற்றுகிறார்கள். சைவ மற்றும் வைணவ வள்ளுவர் ஒன்றாக உணவருந்துகிறார்கள், ஆனால் கலப்புத் திருமணம் செய்து கொள்வதில்லை. பறையர் இறுதிச் சடங்குகளில் ஒரு குறிப்பிட்ட வகுப்பைச் சேர்ந்த வள்ளுவர், பூசாரிகளாகப் பணியாற்றினர். இந்த குறிப்பிட்ட வகுப்பைச் சேர்ந்த வள்ளுவர், பறையர் தடங்கள் என்று அழைக்கப்பட்டனர், மேலும் வள்ளுவர்களில் பிற பிரிவினரால் தாழ்ந்தவர்களாகக் கருதப்பட்டனர். வள்ளுவர்களில் மற்றொரு பிரிவினர் துளசி மணிகளால் ஆன மாலையை அணிந்துள்ளனர், மேலும் ஆழ்வார் தாசரி அல்லது தவதாரி என்று அழைக்கப்படுகிறார்கள். சமூகத்தின் விவகாரங்கள் ஒரு சாதி சபையால் கையாளப்படுகின்றன. சமூகம் ஒரு கோல்காரன் அல்லது ஒரு கணக்கன் தலைமையில் உள்ளது. இந்திய கோயில் நகரமான வைத்தீஸ்வரன் கோயிலின், பரம்பரை ஜோதிடர்களாக உள்ளனர், மேலும் அவர்கள் நாடி ஜோதிடத்தில் நிபுணர்களாகக் கருதப்படுகிறார்கள்.  
பொதுவாக பறையர் திருமணங்கள் மற்றும் இறுதிச் சடங்குகளில் வள்ளுவர்களே தலைமை தாங்குகிறார்கள். இதுபோன்ற சந்தர்ப்பங்களில், வள்ளுவ குருக்கள், சமசுகிருத சுலோகங்களைப் பாடுவார்கள்.
# ஸ்ரீநாராயணபுரம் கோவில்

**ஸ்ரீநாராயணபுரம் மகாவிஷ்ணு கோவில்** (*Sree Narayanapuram Thrikkayil Temple*) (നാരായണപുരം) என்பது இந்தியாவில் கேரள மாநிலத்தில் காணப்படும் மிகவும் பழமையான விஷ்ணுவை வணங்கும் இந்து கோவிலாகும். இக்கோவில் அடூர் நகரில் இருந்து சுமார் 4 கிலோமீட்டர் தொலைவில் மணகலா என்ற இடத்தில் அமைந்துள்ளது. ஆண்டுதோறும் ஸ்ரீநாராயணபுரம் கோவிலில் கொண்டாடப்படும் தசாவதாரச்சார்த்து உற்சவம் மிகவும் பிரபலமானதாகும். இந்தத் திருவிழா பத்து நாட்களுக்கு நடைபெறும் மேலும் ஒவ்வொரு நாளும் மூலவர் மகாவிஷ்ணுவின் தசாவதாரங்களில் ஒரு அவதாரத்திற்கு அலங்காரம் சார்த்தப்பட்டு அந்த அவதாரம் சிறப்பாக பக்தர்களால் போற்றப்படும். கேரளத்தில் தசாவதாரச்சார்த்து உற்சவம் கொண்டாடப்படும் சில கோவில்களில் ஸ்ரீநாராயணபுரம் கோவில் ஒரு முக்கியமான பங்கை வகிக்கிறது.
# செறாயி கௌரீஸ்வரர் கோவில்

**செறாயி கௌரீஸ்வரர் கோவில்** (மலையாளம்: ചെറായി ഗൗരീശ്വര ക്ഷേത്രം) தென் இந்தியாவில் கேரள மாநிலத்தில் காணப்படும் ஒரு மிகவும் முக்கியமான இந்துக் கோவிலாகும். கேரளத்தில் எர்ணாகுளம் மாவட்டத்தில் உள்ள செறாயி என்ற கிராமத்தில் இந்தக் கோவில் அமைந்துள்ளது. இந்தக் கோவிலை விஞ்ஞான வர்த்தினி சபை (வி.வி.சபை) என்ற அமைப்பு பரிபாலித்து வருகிறது. இந்தக் கோவில் *மலையாள பழனி* அல்லது முருகன் கோவில் என்றும் பரவலாக அறியப்படுகிறது. செறாயி கௌரீஸ்வரர் கோவில் திருவிழா எர்ணாகுளம் மாவட்டத்தில் கொண்டாடப்படும் மிகப் பெரிய உற்சவமாகும். ஒவ்வொரு ஆண்டும் இந்தத் திருவிழா ஜனவரி மாதத்தின் கடைசி இரு வாரங்கள் அல்லது பெப்ரவரி மாதத்தின் முதல் இரண்டு வாரங்களில் நடைபெறும். இந்தத் திருவிழாவின் முக்கியமான அம்சம் அலங்காரம் செய்யப்பட யானைகளின் சீவேலி என்று அழைக்கப்படும் கோவிலைச் சுற்றிய ஊர்வல யாத்திரையாகும், அவற்றில் 20 முதல் 40 யானைகளின் அணிவகுப்பு மற்றும் மேள தாளத்துக்கு ஏற்ற யானைகளின் செயல்பாடு மனத்தைக் கவரும் வண்ணம் அமைந்திருக்கும்.  
செறாயியில் இன்னுமொரு பிரபலமான கோவிலும் உள்ளது. இது அழீக்கல் ஸ்ரீ வராகர் கோவில் ஆகும். இக்கோவிலில் அமைந்துள்ள அழகான தேர் மிகவும் பிரபலமானதாகும்.
# செறாயி கௌரீஸ்வரர் கோவில்

## வெளியிணைப்புகள்

- கோயிலின் செய்மதிப் படம்
# முல்லைக்கல் பகவதி கோவில்

**முல்லைக்கல் பகவதி கோவில்** எனவும், **முல்லைக்கல் இராஜராஜேசுவரி கோயில்** எனவும் அழைக்கப்படும் **முல்லைக்கல் கோவில்** (Mullakkal Temple) என்பது ஆலப்புழையில் அமைந்துள்ள ஓர் அம்மன் கோயில் ஆகும். இக்கோயில் முற்றத்தில் இந்துக்கள் அல்லாதவர்களுக்கும் அனுமதியுண்டு. இந்தக் கோயில் அன்னை ஸ்ரீ ராஜராஜேஸ்வரிக்கு அர்ப்பணம் செய்யப்பட்டதாகும். இந்தக் கோவிலில் ஒன்பது நாட்களுக்குக் கொண்டாடப்படும் நவராத்திரி திருவிழா மிகவும் முக்கியமானது. இந்தக் கோவிலை கேரள தேவஸ்வ வாரியம் பராமரித்து வருகிறது.  
முல்லைக்கல் பகவதி கோவில், ஆலப்புழை நகரத்தின் மையத்தில் அமைந்துள்ளது. இங்கே காணப்படும் முல்லைச் செடிகளைப் பராமரிப்பதற்காக அன்னை பகவதி அடிக்கடி இங்கே வந்து காட்சியளித்ததாக மக்கள் நம்பிக்கை கொண்டுள்ளனர். ஒவ்வோர் ஆண்டும் இங்கு சிறப்பு என்ற பெயரில் 41 நாள் நீண்ட உற்சவம் கொண்டாடப்படுகிறது. அவற்றில் கடைசியாக வரும் 12 நாட்கள் மிகவும் முக்கியமானவை. இந்தத் திருவிழா நவம்பர் மாதத்தின் மத்தியில் துவங்கி, டிசம்பர் மாத இறுதி வாரத்தில் முடிவுறும்.
# பாரசீக இலக்கியம்

**பாரசீக இலக்கியம்** பாரசீக மொழியில் இரண்டாயிரத்து ஐநூறு ஆண்டுகளுக்கு மேற்பட்ட வரலாற்றைக் கொண்ட இலக்கியம் ஆகும். 7 ம் நூற்றாண்டின் மத்தியில் பாரசீகம் அரேபிய இசுலாமியர்களால் கைப்பெற்றப்பட்டது. அப்போது அதற்கு முற்பட்ட பாரசீக இலக்கியங்கள் எல்லாம் அழிக்கப்பட்டன. எனினும் அதன் பின்னர் பலப் பெற்ற பாரசீக அரசுகள் ஊடாக பாரசீக மொழியும் இலக்கியும் வளர்ச்சி பெற்றன.
# எகிப்திய மொழி

முறையில் இருந்து உருவான பண்டை எகிப்திய எழுத்து முறை.]]  
பண்டைய எகிப்தில் எழுதப்பட்ட மொழி **எகிப்திய மொழி** ஆகும். இம்மொழியின் எழுத்துக்கள் படவெழுத்துகளில் எழுதப்பட்டது. இது ஒரு ஆபிரிக்க, ஆசிய மொழியாகும். ]]. இம் மொழிக்கு கிமு 3500 இருந்து எழுதப்பட்ட வரலாற்றைக் கொண்டுள்ளது. அக்கால்த்து மக்கள் கல்லிலும், பாப்பைரஸ் என்னும் ஒரு வகை கோரையில் செய்த காகிதத்திலும் எழுதினா். இந்த மொழி கிபி 7 ஆம் நூற்றாண்டு வரை பேசப்பட்டு வந்தது. தற்போது எகிப்தில் அரபு மொழி பேசப்படுகிறது.
# எகிப்திய மொழி

## மொழி ஆய்வு

1799 ஆம் ஆண்டில் நெப்போலியனின் போர்வீரர்கள் நைல் நதியின் ரோசெட்டா முகத்தூவாரத்தின் அருகில் பாசறை அமைத்தபோது, அங்குள்ள கற்களில் பழைய எகிப்திய மொழியிலும், பின்னர் உண்டான கிரேக்க மொழியிலும் இருத்தனவற்றை ஆராய்ந்தனர். கம்போலியன் என்ற பிரெஞ்சு அறிஞர் நன்கு ஆய்ந்து, பண்டைய எகிப்திய மொழியை முதலில் கட்டமைக்கத் தொடங்கினார். பின்னர் பல அறிஞர்கள் அதனை வளர்த்தெடுத்தனர். கிறித்தவ மதத்திற்கு பின்னர் எகிப்தியர் பெருமளவு மாறியதால், முந்தைய நூல்களை எரித்தும், சிதைத்தும் விட்டனர். மீதமுள்ள நூல்கள் கல்லறைகளிலும், குப்பைக்கூளங்களிலும் ஓரளவு கிடைத்தன.
# எகிப்திய மொழி

## எகிப்திய இலக்கியம்

பண்டைய எகிப்திய இலக்கியத்தை ஐந்து வகைகளாப் பிரிக்கின்றனர்.
1. தலைக்காலம் - கி. மு. 2400 வரை : மொழி மாற்றமின்றி திகழ்ந்தது.
1. இடைக்காலம் - கி. மு. 1300 வரை : மொழி மாற்றமின்றி திகழ்ந்தது.
1. கடைக்காலம் - கி. மு. 700 வரை : மொழி மாற்றமின்றி திகழ்ந்தது.
1. சனநாயகக் காலம் - கி. பி. 470 வரை : வியாபாரத் தொடர்பால் மக்கள், பழமை மொழியில் மாற்றத்தை செய்தமையால், மொழிச்சிதைவுத் தொடங்கியது.
1. கிறித்தவ காலம் - கி. பி. 750 வரை : கிறித்தவ ஆளுமையால், கிரேக்கச் சொற்களை அதிகம் கலந்து, மொழிச்சிதைவினை அதிகமாக்கினர்.
அதன் பிறகு இசுலாமிய மத வளர்ச்சியால் அரபு மொழி வளர்ந்து, பண்டைய எகிப்திய மொழியைப் பயன்படுத்துவோர் வெகுக்குறைவாக ஆயினர்.
.
# இந்தியா மீதான இசுலாமியப் படையெடுப்பு

**இந்தியா மீதான இசுலாமியப் படையெடுப்பு** என்பது 8- ம் நூற்றாண்டு தொடக்கம் இந்தியா மீது பல்வேறு இசுலாமிய அரசுகள் மேற்கொண்ட படையெடுப்புகளையும், அதன் பின்னர் அவர்களுடையை ஆட்சியையும் குறிக்கிறது. பல நூற்றாண்டுகள் இந்தியாவின் பல்வேறு பகுதிகள் இசுலாமிய அரசர்களின் ஆட்சியில் இருந்தன. ஒரு காலப் பகுதியில் தெற்காசிய நிலப்பரப்பு முழுவது முகலாயப் பேரரசின் ஆட்சியில் இருந்தது.
# தமிழகத்தில் சுற்றுலா வளர்ச்சி

“யாதும் ஊரே யாவரும் கேளிர்” என்பது கணியன் பூங்குன்றனாரின் பொன்மொழியாகும். இக்கூற்று சுற்றுலா உணர்வுக்கும், உலகமெங்கும் வளர்ந்து வரும் சுற்றுலாத் துறைக்கும் பொருந்தும். சுற்றுலா செல்லுதல் 19 - ஆம் நூற்றாண்டில் மலர்ச்சியுற்றது. இன்பப் பயணம், கனவுகளின் காட்சிகளை நேரில் கண்டு களித்தல், பணம் செலவு செய்தல், ஓரிடத்தில் குறிப்பிட்ட காலம் தங்குதல் போன்றவை இதனுள் அடங்கும்.  
“தமிழகம் காண வருவோரைப் பயணிகளாக வரவேற்றுப் பாசம் மிகுந்த நண்பராக வழியனுப்புவோம்” என்பது தமிழக அரசின் குறிக்கோளாகும் .
# தமிழகத்தில் சுற்றுலா வளர்ச்சி

## சுற்றுலா வளர்ச்சிக் கழகம்

தமிழ்நாடு சுற்றுலா வளர்ச்சிக் கழகம் 1968 - இல் ஆரம்பிக்கப் பெற்றது. 1.7.1971 வரை அது வணிக நோக்கோடு செயல்பட்டது. இக்கழகம் தொடங்கும் பொழுது ஆரம்ப மூலதனம் ரூ.50 இலட்சமாகவும், தற்பொழுது ரூ.100 இலட்சமாகவும் உயர்ந்து உள்ளது.
# தமிழகத்தில் சுற்றுலா வளர்ச்சி

## மாவட்ட சுற்றுலா மையங்கள்

தமிழ்நாடு அரசு 40 இடங்களை மாவட்டச் சுற்றுலா மையங்களாகத் தேர்ந்தெடுத்துள்ளது. தமிழ்நாட்டில் ஒவ்வொரு மாவட்டத்திலும் உள்ளுர்ச் சுற்றுலாப் பயணிகளுக்காக இரண்டு சுற்றுலா மையங்கள் தேர்ந்தெடுக்கப் பெற்று அவற்றின் வளர்ச்சிக்கான திட்டங்கள் தீட்டப்பெற்றுள்ளன.
# தமிழகத்தில் சுற்றுலா வளர்ச்சி

## தமிழகத்தின் சிறப்பு

இயற்கைச் செல்வம், தொன்மை சிறப்பு, பண்பாட்டு முதிர்ச்சி, கலைவளம், மொழிவளம், மலைநகர்கள், வனங்கள், காடுகள், வனவிலங்குகள், பறவைகள், பசுமை நிறைந்த சமவெளிகள், வளம் பெருக்கும் ஆறுகள், அருவிகள், நீண்ட வெண்மணற்கடற்கரைகள், உப்பங்கழிகள், கால்வாய்கள், வானுயர்ந்த கோபுரங்கள் கொண்ட கோயில்கள், வரலாற்று சிறப்பு மிக்க இடங்கள், அற்புதக் கைவினைப் பொருள்கள், பார்க்கப் பார்க்கப் பரவசமூட்டும் பரதம், கேட்கக் கேட்கத் தெவிட்டாத இசை, கிராமியக்கலைகள் போன்ற பல்வேறு வளங்கள் தமிழகத்தில் இருக்கின்றன. இச்சிறப்பினைச்
:“செல்வம் எத்தனை உண்டு புவிமீதே
: அவையாவும் படைத்த தமிழ்நாடு”
என்று பாரதியும் பாடியுள்ளார்.
# தமிழகத்தில் சுற்றுலா வளர்ச்சி

## கோயில்கள்

தமிழ்நாட்டைக் “கோயில்கள் நாடு” எனலாம். தமிழ்நாடு அவ்வளவு மிகுதியான கோயில்களைக் கொண்டுள்ளது. “கோயில் இல்லா ஊரில் குடியிருக்க வேண்டாம்” என்பது தமிழ்நாட்டுப் பழமொழியாகும். இக்கருத்தை அனைவரும் ஏற்றுள்ளனர். தமிழ்நாட்டுக் கோயில்கள் தமிழ்நாட்டின் பண்பாடு> மரபு> நாகரிகம்> போன்றவற்றைப் பாதுகாக்கும் இடங்களாகத் திகழ்கின்றன. கோயில்கள் பழந்தமிழரின் நாகரிகச் சின்னமாகும். கோயில்கள் மக்களின் வாழ்க்கையில் மிகுந்த பங்கெடுக்கின்றன.
தமிழகத்தில் உள்ள சுற்றுலா தளங்கள்
# தமிழகத்தில் சுற்றுலா வளர்ச்சி

## சென்னை

- மெரீனா கடற்கரை
- புனித ஜார்ஜ் கோட்டை
- அருங்காட்சியகம்
- துறைமுகம்
- காமராசர் நினைவாலயம்
- அண்ணா சதுக்கம்
- இராஜாஜி மாளிகை
- கிய+பிட்போ என்ற போர் நினைவகம்
- எலியட்ஸ் கடற்கரை
- அஷ்டலட்சுமி கோயில்
- அடையாறு
- பிரம்ம ஞான சபை
- நூலகம்
- ரிப்பன் கட்டிடம்
- வள்ளுவர் கோட்டம் போன்றவை சிறப்பு வாய்ந்தவை.
மேலும் மாங்காடு, மயிலை கபாலிசுவரர், திருவல்லிக்கேணி பார்த்தசாரதி, கந்த கோட்டத்திலுள்ள முருகன், நங்கநல்லூர் ஆஞ்சநேயர் போன்றவையும் உள்ளன.
# தமிழகத்தில் சுற்றுலா வளர்ச்சி

## வேலூர்

அழகிய அழகுடன் கூடிய கோட்டை> ஜலகண்டேசுவரர் ஆலயம்> முத்துமண்டபம் இலங்கை தமிழ் மன்னன் ஸ்ரீவிக்கிரம ராஜசிங்காவின் நினைவு மண்டபம் மிகவும் பழமையான மண்டபமாகும்.
# தமிழகத்தில் சுற்றுலா வளர்ச்சி

## காஞ்சிபுரம்

வைகுந்தப்பெருமாள்> காமாட்சியம்மன்> கைலாசநாதர் வரதராஜப்பெருமாள் கோயில்> திருப்பத்திக் குன்றம் ஜைன கோயில்> ஓவியங்கள் காலத்தால் புகழ் பெற்றவையாகும்.
# தமிழகத்தில் சுற்றுலா வளர்ச்சி

## திருவண்ணாமலை

நெருப்புஸ்தலம், வல்லாள மகாராஜனால் கட்டப்பட்ட சிவன் கோயில் - “127” உயர கோபுரம். அருணகிரிநாதருக்கு இறைவன் அருளாசி வழங்கி திருப்புகழ் படைத்தத் தலம் - திருக்கார்த்திகை திருநாளை வெகுச்சிறப்பாகக் கொண்டாடி வருகின்றனர்.
# தமிழகத்தில் சுற்றுலா வளர்ச்சி

## தஞ்சாவூர்

சரசுவதி மகால் நூலகம்> தஞ்சாவூர்த்தட்டு> தலையாட்டிப் பொம்மை> தமிழ்ப் பல்கலைக்கழகம்> பிரகதீஸ்வரர் ஆலயம் என்றும் அழியாப் புகழ்பெற்றவையாக விளங்குகின்றன.
# தமிழகத்தில் சுற்றுலா வளர்ச்சி

## பாண்டிச்சேரி

புரட்சிக்கவி பாரதிதாசன் வாழ்ந்த மண்> ரொமெய்ன் ரோலண்ப் நூலகம்> அரவிந்தர் ஆசிரமம்> புதுவை மையப் பல்கலைக்கழகம் இங்கிருந்து 20 கி.மீ. தொலைவில் அரிக்கமேடு என்ற ரோமானியருடன் தொடர்புடைய வர்த்தக நகரம் தொல்லியல் துறையினரால் கண்டு பிடிக்கப்பட்டுள்ளது என்பது முக்கியமானவை.
# தமிழகத்தில் சுற்றுலா வளர்ச்சி

## மதுரை

மாரியம்மன் தெப்பகுளம்> கூடலழகர் கோயில்கள் திருமோகூர்> மீனாட்சி சுந்தரேசுவரர் திருக்கோயில்களிலுள்ள இறைவனை வணங்கும்போது நமக்கு இம்மையில் நன்மை தருவார் என வாக்கும் நிகழ்கின்றன.
# தமிழகத்தில் சுற்றுலா வளர்ச்சி

## சேலம் (ஏற்காடு)

கோடை வாசல் இடமாகும். இவ்விடம் ஏழைகளின் ஊட்டி என வழங்குவர். கடல் மட்டத்திலிருந்து 4330 அடி உயரம் 1820 - இல் கேப்ரன் என்ற ஆங்கிலேயர் அங்கு “கிராஞ்ச்” என்னும் கட்டிடத்தைக் கட்டிக் குடியேறினார். சீமாட்டி மேடை> ஆடவர் மேடை கிள்ளிய+ர் நீர்வீழ்ச்சி ஆகியன குறிப்பிடத் தகுந்த இடங்களாகும்.
# தமிழகத்தில் சுற்றுலா வளர்ச்சி

## தமிழக பறவைகள் சரணாலயம்

பழவேற்காடு> சென்னைக்கருகில் உள்ளது. மழைக் காலத்தில் பறவைகள் வருகை காரணமாகப் பறவைகள் சரணாலயம் விளங்குகிறது மற்றும் வேடந்தாங்கல் சென்னையிலிருந்து 85 கி. மீ. தொலைவில் உள்ளது வேடந்தாங்கல் ஏரி. இது 74 ஏக்கர் பரப்புள்ள ஏரியாகும். அக்டோபர் முதல் பறவைகள் வருகின்றன. பன்னாட்டு பறவைகள் சரணாலயமாக விளங்குகின்றன.
# தமிழகத்தில் சுற்றுலா வளர்ச்சி

## நாமக்கல் மாவட்டம்

விசேட ஆஞ்சநேயர் தலம்> இது ஒரே கல்லால் செய்யப்பட்டதே சிறப்பாகும். திருச்செங்கொடு உலக அளவில் பிரசித்தி பெற்ற அர்த்தனாரீஸ்வரர் கோயில் ஆண்பாதி> பெண்பாதி அமைந்த சிவன்> பார்வதி முழுமுதற்கடவுன் சிறப்பு> கைவினைப் பொருட்களின் வளர்ச்சி இங்குதான் காணப்பட்டது.
# தமிழகத்தில் சுற்றுலா வளர்ச்சி

## முடிவுரை

தமிழ்நாடு சுற்றுலா வளர்ச்சிக் கழகத்தின் தலைவராய் இருந்த ஏ.வி.பி ஆசைத்தம்பியும் மற்றும் இரண்டு மூத்த அதிகாரிகளும் சிங்கப்பர், மலேசியா சென்று பல சுற்றுலாத் திட்டங்களைப் பற்றிக் கண்டு வந்தனர். இன்று தமிழகக் கல்லூரிகளிலும், பல்கலைக்கழகங்களிலும் “சுற்றுலாவியல்” பாடமாக அமைந்துள்ளது. இதுவே தமிழ்நாட்டின் சுற்றுலா வளர்ச்சிக்கு சிறந்தசான்று ஆகும்.
# இணையவழிக் கல்வி
எடுத்துக்காட்டிற்காக ஒரு தொடர் இங்கு தரப்படுகிறது. ? ?காஞ்சிபுரம் பட்டுச் சேலைகளுக்கு ஈடு இணை இல்லை ? ? என்ற தொடர் பாட ஆசிரியரால் ஒரு பாடத்தில் தரப்பெற்றிருந்தது. இந்தத் தொடரை வெளிநாட்டு மாணவர்களுக்கு அறிமுகம் செய்வதில் சிக்கல் எழுகிறது. ஈடு என்பதற்கும் இணை என்பதற்கும் 'equal ' என்ற ஒரு பொருளே ஆங்கில அகராதிகளில் தரப்பெறுகின்றன. ஆங்கில வழியாக தமிழைக் கற்பித்தல் என்ற முறையில் இயங்கிவரும் இப்பாடத்திட்டங்;களில் ஈடு என்பதையும் இணை என்பதையும் வேறுபடுத்தி அறிவிக்க முடிவதில்லை. இச்சிக்கலைத் தீர்க்கச் சில வழிகளும் உள்ளன. பாடத்தில் பயன்படுத்தப்பெறும் மரபுத் தொடர்களை, வழக்குத் தொடர்களை, பழமொழிகளை விளக்குவதற்காகவே தனிப்பக்கங்கள் ஏற்படுத்தப்பெற்று அவற்றை விளக்கம் செய்தபின் பாடத்திற்குள் நுழையும் வண்ணம் செய்யப்படுவதால் இச்சிக்கலைத் தீர்க்கமுடிகிறது.  
அடுத்து பாடங்களில் தமிழர் பழக்க வழக்கம் சார்ந்த பகுதிகளை, பண்பாட்டுச் செய்திகளை அறிமுகம் செய்வதிலும் சிக்கல் எழுகிறது. எடுத்துக்காட்டிற்காக இங்கு ஒன்று சுட்டப் பெறுகிறது. 'தமிழ் விடு தூது ' என்ற செய்யுள் பகுதி இடம்பெறும் பாடத்தில் 'தள்ளிச் சிறலீர் கூடித் தாலாட்டி ' என்ற பாடலடி வருகிறது. இப்பாடலடியை விளக்கும்போது தொட்டில், தாலாட்டுதல் முதலான குழந்தையை வளர்க்கும் தமிழர் பழக்க வழக்கங்களைக் கூற வேண்டியுள ிளது. வெளிநாட்டு மாணவர்கள் தாலாட்டுதல், தொட்டில் என்பதை அறிந்திருப்பரோ என்ற ஐயம் ஏற்படுகிறது. எனவே இச்சிக்கலைத் தீர்க்க தொட்டில் குறித்த அசைவுப்படக்காட்சிகள், தாலாட்டுதல் குறித்த அசைவுப்படக்காட்சிகள் பாடங்களில் தரப்பட்டு இச்சிக்கலும் தீர்க்கப்பட்டது.  
தமிழ் இலக்கணங்களைக் கற்பித்தலிலும் பல சிக்கல்கள் உள்ளன. பயன்ப ாட்டு நிலையில் பயன்படும் தமிழ் இலக்கணங்களைச் சொல்லித்தருவதில் சிக்கல்கள் எழுவதில்லை. ஆனால் பயன்பாட்டில் இல்லாத வழக்கொழிந்த இலக்கணக் கூறுகளை இணையவழிக் கற்பித்தலில் சொல்லித் தரும்போது சில சிககல்கள் ஏற்படுகின்றன. எடுத்துக்காட்டிற்கு உரிச்சொல் என்ற இலக்கணக் கூறைக் கற்பிக்கும்போது ஏற்படும் சிக்கலைக் கூறலாம். தற்போது உரிச்சொற்கள் அதிகமாக மக்களால் பயன்படுத்தப்படுவதில்லை. ஏனவே பழைய ? ?கடி ? ? முதலான எடுத்துக்காட்டுகளையே உரிச்சொல்லுக்குச் சொல்ல வேண்டி உள்ளது. இவற்றைத் தவிர்த்துவிட்டுப் பாடத்தை நகர்த்தவும் முடியாது. இந்தச் சிக்கலையும் பல முறை வழக்கொழிந்த இலக்கணங்களை மாணவர்க்கு அறிவிக்கும் நிலையில் தீர்க்க இயலும். இதன்மூலம் மாணவர்கள் மீண்டும் நினைவாற்றல் பெறும் கல்விமுறைக்கே தள்ளப்படுகின்றனர்.  
இவை போல பல சிக்கல்கள் இணையவழிக் பாடத் தயாரிப்பில் உள்ளன. இவை விரிப்பின் பெருகும். இவ்வகைச் சிக்கல்களை ஓரளவு நீக்கி தமிழ் இணையப்பல்கலைக்கழகம் பாடத்திட்டங்களைத் தயாரித்து வருகிறது.  
தமிழ் இணையப்பல்கலைக்கழகம் நடத்தும் இப்பாடத்திட்டங்களைத் துவக்கக்கல்வி ஆசிரியர்கள் அறிந்து தம் மாணவருக்கு அறிவிக்க வேண்டும். அக்காலம் விரைவில் வரவேண்டும்.  
தமிழகத்தில் தமிழ்மொழிக் கல்வி பெறாமல் தடைபடுத்தப்பட்டவர்களும் தமிழ் இணையப் பல்கலையில் இணைந்து தமிழ்க்கல்வியைப் பெற இயலும். சான்றிதழைப் பெற முடியும். அக்காலமும் விரைவில் வரவேண்டும்.  
அதற்கு உதவும் வகையில் தமிழ் இணையப் பல்கலைக் கழகம் செயலாற்றி வருகிறது. அதன் இணையத்தள முகவரி tamilvu.org  
அதன் இருப்பிட முகவரி - தமிழ் இணையப்பல்கலைக்கழகம், எல்நெட் மென்பொருள் நகரம், நான்காம்தளம், தரமணி சென்னை- 113  
தமிழ் இணையப்பல்கலைக் கழகம் அதன் செயல்பாடுகளை அவ்வப்போது பயிற்சிப் பட்டறைகள் மூலமாகவும் தெரிவித்து வருகிறது. இவ்வகைப் பட்டறைகளை நடத்தத் தமிழ் இணையப் பல்கலைக் கழகம் ஒரு கை தர தயாராக உள்ளது. மறு கை தர தங்களை அழைக்கிறோம். நம் இரு கைகளும் இணைந்து கூடி, கைகள் தட்டித் தமிழ் பரப்புவோம்.
# இணையவழிக் கல்வி

## கட்டற்ற மென்பொருட்கள்

- மூடுல் மென்பொருள்
# தேனீ வளர்ப்பு

casanatensis (14ஆம் நூற்றாண்டு)]]  
மனிதர்கள் தேனீக்களின் சமூகத்தை, செயற்கையாக தயாரிக்கப்படும் கூடுகளில் வளர்த்து, அவற்றைப் பராமரிக்கும் செயற்பாட்டையே **தேனீ வளர்ப்பு** (apiculture) என்று குறிப்பிடுகிறோம். விவசாயிகள், தமது கூடுதல் வருமானத்திற்கு, விவசாயம் சார்ந்த தேனீ வளர்ப்பைக் கையாளலாம்.  
கூட்டில் வளர்க்கப்படும் தேனீக்கள், தாமாகவே வெளியே சென்று, மலர்த்தேனை சேகரித்து, தேனாக மாற்றி, அதை தேன் கூட்டில் சேமிக்கும். கூட்டில் வளர்க்காமலே தேனை காட்டிலிருந்து சேகரிக்கும் வழக்கம் நீண்ட காலமாக உண்டு. தேனின் மருத்துவ அனுகூலங்கள், மற்றும் அதைச் சார்ந்த பொருட்களின் பயன்பாடுகள் அதிகரித்து வருவதால், தேனீ வளர்ப்பு ஒரு தொழிலாக முக்கியமடைந்துள்ளது. தேனீ வளர்ப்பில், தேன் மற்றும் மெழுகு, முக்கியமான வெளியீட்டுப் பொருட்கள் ஆகும்.
# தேனீ வளர்ப்பு

## இராணித் தேனீ

இது உருவத்தில் பெரியது. தேனீக்கள் கூட்டத்திற்குத் தலைவி. இதற்கு முட்டையிடுதலே பணி. இந்த இராணித் தேனீ அடையின் கீழ்புறம் கட்டப்படும் சிற்றறைகளில் வளர்க்கப்படும். இராணித் தேனீ இடும் முட்டைகளிலிருந்து வெளிவரும் புழுவிற்குத் தொடர்ந்து 16 நாட்கள் அரசப்பசை எனும் இராயல் ஜெல்லி என்னும் அரசப்பசையை உணவாகக் கொடுத்தால் அவை இராணித் தேனீக்களாக வளர்கின்றன.
# தேனீ வளர்ப்பு

## ஆண் தேனீ

இது கூட்டின் சூட்டைப் பராமரித்தல், இராணித் தேனீயைக் கருவுறச் செய்தல் போன்ற முக்கியப் பணிகளை செய்கிறது. இவை அதிக அளவில் ரீங்காரமிடும். அளவில் பெரிய அறுங்கோண அறைகளில் இடப்படும் முட்டைகளிலிருந்து பொரிக்கும் புழுக்கள் முதல் 3 நாட்கள் அரசப்பசை எனும் இராயல் ஜெல்லி என்னும் அரசப்பசை உணவும் கடைசி 4 நாட்கள் மகரந்த உணவும் கொடுக்கப்பட்டு 24 நாட்களில் முழு வளர்ச்சி அடையும். இதன் ஆயுட்காலம் 60 நாட்கள்.
# தேனீ வளர்ப்பு

## பணித் தேனீ

பணித் தேனீக்கள் முழு வளர்ச்சி பெறாத தேனீக்கள். இவைகளால் சினைப் பைகள் வளர்ச்சி பெறாததால் இவை முட்டையிடும் தகுதியடைவதில்லை. பணித் தேனீக்கள் அளவில் சிறிய அறைகளில் இடப்படும் முட்டைகளிலிருந்து உருவாகின்றன. முதல் ஒரு நாள் அரசப்பசை எனும் இராயல் ஜெல்லியும், இறுதியில் 3 நாட்கள் மகரந்த உணவும் கொடுக்கப்பட்டு 21 நாட்களில் வளர்கின்றன. இதன் ஆயுட்காலம் 42 நாட்கள். இவைகள்தான் அடைகளைக் கூட்டுதல், பராமரித்தல், தேன் இருக்குமிடம் ஆறுதல், தேன் சேகரித்தல் அவைகளை அடைகளில் பதனம் செய்தல், புழுக்களுக்கு உணவு கொடுத்தல், கூட்டினுள் காற்றோட்டம் ஏற்படுத்துதல், கூட்டினைப் பாதுகாத்தல் போன்ற பல பணிகளைச் செய்கின்றன. இவைகளுக்கு தேன் சேகரிக்கவும், மெழுகைச் சுரக்கவும், அரசப்பசையைச் சுரக்கவும், மகரந்தத்தினை எடுத்து வர, பொருட்களைப் பற்றி வர என பல பணிகளுக்கான உறுப்புகள் உள்ளன.
# தேனீ வளர்ப்பு

## இனப் பாகுபாடு

தேனீ சமுதாயத்தில் இனப்பாகுபாடு பணி பங்கீட்டின் அடிப்படையில் உருவாக்கப்படுகிறது.  
ஆண் தேனீ கருவுற்ற முட்டைகளிலிருந்து பெண் தேனீக்களையும், கருவுறாத முட்டைகளிலிருந்து ஆண் தேனீக்களையும் உண்டாக்குகின்றது. அரசப்பசையை மட்டும் உணவாகப் பெறும், தனியே வளர்க்கப்படும் பெண் தேனீ, இராணித் தேனீயாக மாறுகிறது. குறைந்த அளவு அரசப்பசையைக் கொடுத்து வளர்க்கப்படும் தேனீக்கள் முறையே ஆண், பெண் தேனீக்களாக மாறுகின்றன. மற்ற பெண் தேனீக்கள் இராணித் தேனீயின் தாடைப் பகுதியில் சுரக்கப்படும் ஒரு சுரப்பிப் பொருள் உணவாகக் கொடுக்கப்படுவதால் மலட்டுத்தன்மை அடைந்து பணித் தேனீக்களாக மாறுகின்றன.
# தேனீ வளர்ப்பு

## குணங்கள்

தேன் கூட்டின் மணம் கூட்டிற்குக் கூடு மாறுபடுகிறது. இதனால் ஒரு கூட்டில் உள்ள தேனீக்கள் மற்றொரு கூட்டில் நுழைவது இல்லை. தேனீ கொட்டும் போது ஏற்படும் விஷத்துடன் கூடிய ஒரு வேதிப்பொருள் மற்றைய தேனீக்களை எதிரியைத் தாக்கத் தூண்டுகின்றன. தேனீக்களின் சங்கேத மொழியாக நடனமொழி ஒன்று உள்ளது. இதன் மூலம் தேன் கிடைக்கும் தூரம், திசை, உணவின் தனமை போன்றவற்றைத் தெரிவிக்கின்றன.
# தேனீ வளர்ப்பு

## தேனீ வளர்ப்புப் பெட்டிகள்

இந்தியத் தேனீக்கள் 7 சட்டங்கள் கொண்ட நியூட்டன் பெட்டியிலும், 8 சட்டங்கள் கொண்ட இந்திய தரக்கட்டுப்பாட்டுப் பெட்டியிலும் வளர்க்கப்படுகின்றன. இத்தாலியத் தேனீக்கள் 10 சட்டங்கள் கொண்ட லாங்ஸ்ட்ராத் பெட்டிகளிலும் வளர்க்கப்படுகின்றன.
# தேனீ வளர்ப்பு

## பயிற்சி

தேனீ வளர்ப்பிற்கு சில அரசு அமைப்புகளும், தன்னார்வத் தொண்டு நிறுவனங்களும் பயிற்சி அளிக்கின்றன. தேனீ வளர்ப்பதற்கு ஒரு நாள் பயிற்சியே போதுமானது. இதன் தொழில்நுட்பங்கள், விற்பனை போன்றவற்றிற்கு சிறிது கூடுதல் காலம் தேவைப்படும்.
# தேனீ வளர்ப்பு

## தேனீ வளர்ப்புக்கு ஏற்ற இடங்கள்

தேனீ வளர்ப்புக்கு  
- போக்குவரத்து அதிகமில்லாத இடமாக இருத்தல் நல்லது.
- பள்ளி,கல்லூரி மற்றும் அதிகக் கூட்டம் கூடும் இடங்கள்
- புகை மிகுதியாக வரும் இடம்
- மருந்துப் பொருட்களின் வாசனை உள்ள இடங்கள்  
போன்றவை ஏற்றதல்ல. இவை இல்லாத நிழலான இடங்களில் வளர்க்கலாம். தேனீ வளர்ப்புப் பெட்டிகளை எறும்பு, பூச்சிகள் ஏறாத இடங்களாக சிறிது உயரத்தில் வைக்க வேண்டும்.
# தேனீ வளர்ப்பு

## தேனீக் கூட்டங்கள் பெறுதல்

இயற்கையாக காடுகளிலும், பொந்துகளிலும், இடுக்குகளிலும் இருப்பவைகளைப் பிடித்தும் அல்லது தேனீ வளர்த்து வருபவர்களிடம் பெற்றும் தேனீக்களைக் கூட்டமாகப் பெற்றும் வளர்க்கலாம். தேனீக்கள் இடம் மாற்றம் செய்வதில் இரவு நேரங்களையேப் பயன்படுத்த வேண்டும்.
# தேனீ வளர்ப்பு

## தேன் எடுத்தல்

தேனீ வளர்ப்புப் பெட்டிகளில் தினமும் ஈக்கள் வந்து செல்வதைக் கவனிக்க வேண்டும். அவைகளில் தேன் சேர்ந்து உள்ளதைக் கவனித்து அடைகள் அனைத்தும் அல்லது 80 சதவிகிதம் மூடிய பின்பு தேன் எடுக்க வேண்டும். தேன், அறைகளில் பதனமாகும் முன்னர் எடுத்தால் அத்தேன் விரைவில் கெட்டு விடும். அடைகளில் உள்ள அடைப்புகளை அதற்கான உள்ள கத்திகளைக் கொண்டு எடுத்துவிட்டு தேன் எடுக்கும் இயந்திரத்தினைக் கொண்டு சுழற்றுவதன் மூலம் தேனை எடுக்கலாம். தேன் பூச்சிகளை மயக்கநிலை அடைய புகையை அதிக அளவில் உபயோகிக்கக் கூடாது.
# தேனீ வளர்ப்பு

## பாதுகாப்பு

தேன் பெட்டிகளை மிகுந்த பாதுகாப்புடன் வைக்க வேண்டும்,.
- வனம், மலைப்பகுதிகளில் தேனீ வளர்ப்பவர்கள் கரடியிடமிருந்து பாதுகாக்க வேண்டும்.
- எறும்புகள், பூச்சிகள் தேனீ வளர்ப்புப் பெட்டிகளுக்கு வந்து விடாமல் பெட்டியைச் சுற்றிலும் பூச்சி மருந்துகளைத் தடவி வைக்க வேண்டும்.
- தேன் கிடைக்காத காலங்களில் சர்க்கரையைக் காய்ச்சி சிரட்டைகளில் ஊற்றிப் பெட்டியினுள் வைக்க வேண்டும்.(இது குறித்து தகுந்த வல்லுனர்களிடம் பயிற்சி பெறுதல் நல்லது)
# தேனீ வளர்ப்பு

## தேனீ வளர்ப்பின் பயன்கள்

- தேன் கிடைக்கிறது.
- கூடுகளிலுள்ள அடைகளை உருக்கி தேன் மெழுகாக சேர்க்கலாம்.
- தேன் பெட்டியின் வாயிலில் மகரந்தப் பொறியை (Polon Catch Divice) வைத்து மகரந்தம் எடுக்கலாம். ஒரு பெட்டிக்கு ஆண்டு ஒன்றுக்கு 300 முதல் 500 கிராம் வரை கிடைக்கும்.
- அரசப்பசை எனும் இராயல் ஜெல்லி 500 கிராம் வரை கிடைக்கிறது.
# தேனீ வளர்ப்பு

## சிறப்பம்சங்கள்

வருமானம் ஈட்டும் செயலான தேனீ வளர்ப்பின், சிறப்பம்சங்களாவன
- தேனீ வளர்ப்பிற்கு, குறைந்த நேரம், பணம் மற்றும் கட்டமைப்பு மூலதனமே தேவைப்படும்.
- குறைந்த மதிப்புள்ள விவசாய நிலங்களில், தேன் மற்றும் மெழுகினை தயாரிப்பது இலகு.
- தேனீ வளர்ப்பு, வேறு எந்த விவசாய செயலுக்கான வளங்களூடாகவே கையாளப்படக் கூடியதாக இருக்கும்.
- தேனீ வளர்ப்பதால் தென்னை, பாக்கு தோப்புகளில் 30 சதவிகிதம் விளைச்சலும், பிற விவசாயங்களில் 20 சதவிகிதம் விளைச்சலும் கூடுதலாகின்றன.
# தேனீ வளர்ப்பு

## தேனீ வளர்ப்பிற்கான மாதிரி திட்ட அறிக்கை

தேனீ வளர்ப்பிற்கு செய்யப்படும் முதலீடு, அதனால் கிடைக்கும் வருவாய் குறித்த சிறு மாதிரி திட்ட விபர அறிக்கை இந்திய ரூபாயில் இங்கு தரப்பட்டுள்ளது.  
**முதலீடு**  
- தேனீ வளர்ப்புப் பெட்டிகள் 10 எண்ணம் X 2000 வீதம் = **20,000**  
- 1 ஆண்டு பராமரிப்புச் செலவு = **2000**  
- **முதலீட்டுச் செலவு = 22,000**  
**வருமானம்**  
தேன் 1 ஆண்டில் ஒரு பெட்டிக்கு 20 கிலோ வீதம் 10 பெட்டிக்கு மொத்தம் 200 கிலோ கிடைக்கும்.  
- விற்பனை 200 கிலோ X 100 ரூபாய் = **20,000**  
மெழுகு 1 ஆண்டில் ஒரு பெட்டிக்கு 2 கிலோ வீதம் 10 பெட்டிக்கு மொத்தம் 20 கிலோ கிடைக்கும்.  
- விற்பனை 20 கிலோ X 100 ரூபாய் = **2,000**  
புதிய காலனிகள் ஒரு பெட்டிக்கு 4 காலனிகள் வீதம்  
- 1 காலனிக்கு ரூபாய் 500 வீதம் 10 X 4 X 500 = **20,000**  
- **முதலாம் ஆண்டு மொத்த வருமானம் = 42,000**  
**நிகர வருமானம்**  
- முதலாம் ஆண்டு மொத்த வருமானம் = **42,000**  
- முதலீட்டுச் செலவு = **22,000**  
- **முதலாம் ஆண்டு நிகர வருமானம் = 20,000**
# தேனீ வளர்ப்பு

## இதையும் பார்க்க

தேனீ
# இந்திய தவ்ஹீத் ஜமாஅத்

தமுமுக அமைப்புடன் ஏற்பட்ட கருத்து வேறுபாடுகள் காரணமாக அதன் நிறுவனர்களில் ஒரு பிரிவினரான பி. ஜெய்னுல் ஆபிதீன், எஸ். எம். பாக்கர் மற்றும் சிலர் தனியாக பிரிந்து 16-05-2004 அன்று தமிழ்நாடு தவ்ஹீத் ஜமாஅத் என்கிற பெயரில் ஓர் அமைப்பைத் தொடங்கினர். பின்னர் எஸ்.எம். பாக்கர் மற்றும் சிலர் தமிழ்நாடு தவ்ஹீத் ஜமாஅத் அமைப்பில் இருந்து நீக்கப்பட்டு 16-01-2009 அன்று இந்திய தவ்ஹித் ஜமாத் என்கிற பெயரில் இந்த அமைப்பைத் துவங்கியுள்ளனர்.
# இந்திய தவ்ஹீத் ஜமாஅத்

## அமைப்பின் கொள்கைள்

1. இறைவேதம் திருக்குர்ஆனையும் இறுதித்தூதர் முஹம்மத்(ஸல்) அவர்களின் வழிமுறையான சுன்னத்தையும் தனது வாழ்வில் வழி காட்டியாகவும் ஜீவ நாடியாகவும் ஏற்று செயல் படுவதன் மூலமே ஒருவன் ஈடேற்றம் பெற முடியும்.  
2. மனிதக்குலம் உயர்வதற்கு திருக்குர்ஆனும் நபி(ஸல்) அவர்கள் சுன்னத்தும் மாத்திரமே போதும் அவற்றுடன் வேறெதுவும் தேவையில்லை.  
3. எந்தக் கருத்தாவது திருக்குர்ஆனின் ஏதேனுமொரு வசனத்திற்கோ, நம்பத்தகுந்த ஏதேனுமொரு நபி மொழிக்கோ முரணாக இருந்தால் அது எவரது கூற்றாக இருந்தாலும் புறக்கணிக்கப்படும்.  
4. உள்ளாட்சி சட்டமன்றம், நாடாளுமன்றம் ஆகிய எந்த தேர்தலிலும் போட்டியிடுவதில்லை. சூழ்நிலைக்கு ஏற்றவாறு தேர்தலின் எந்த கட்சிக்கு வாக்களிப்பது என்பதைப் பற்றி மட்டும் கருத்து கூறப்படும்  
5. ஓரிறை கொள்கையில் நம்பிக்கை கொண்டவர்கள் எந்த மதத்தைச் சேர்ந்தவராக இருந்தாலும் எங்கள் அமைப்பில் சேரலாம். இஸ்லாம் முஸ்லிம்களுக்கு மட்டும் சொந்தமான மார்க்கம் அல்ல. எல்லோருக்கும் இஸ்லாத்தை கொண்டு செல்வதுதான் எங்களின் முக்கிய நோக்கம்.
# இந்திய தவ்ஹீத் ஜமாஅத்

## அமைப்பின் நோக்கங்கள்

1. இவ்வமைப்பின் கொள்கைகளை தானும் ஏற்று பின்பற்றுவதுடன் அவ்வாறு பின்பற்றத் தூண்டுவது.  
2. அமைப்பின் கொள்கைகளை விளங்கி மக்களிடம் பிரச்சாரம் செய்தல் அதன்பால் அழைத்தல்.  
3. மக்கள் அனைவரும் கல்வி, பொருளாதாரம், மருத்துவம், சுகாதாரம், தொழில், தொழில் நுட்பம், கலாச்சாரம், பண்பாடு, சமூக நலம் உள்ளிட்ட எல்லாதுறைகளிலும் மேம்பாடு அடையப்பாடுபடுதல்.
# இந்திய தவ்ஹீத் ஜமாஅத்

## அமைப்பின் செயல் திட்டங்கள்

1. கல்வி நிறுவனங்கள் ஏற்படுத்துதல்.  
2. பத்திரிக்கைகள், மலர்கள், நுற்கள், பிரசுரங்கள், ஒளி-ஒலி நாடாக்கள், குறுந்தட்டுகள் வெளியிடுதல்.  
3. தொலைக்காட்சி, வானொலியில் நிகழ்ச்சிகளை வழங்குதல்.  
4. தெரு முனை பிரச்சாரங்கள், சந்திப்புகள், கலந்துரையாடல், கூட்டங்கள், மாநாடுகள், கருத்தரங்குகள் நடத்துதல்.  
5. நோக்கங்கள் நிறைவேற நவீன விஞ்ஞானத்தையும், விஞ்ஞான முறைகளையும், சாதனங்களையும் தகவல் தொடர்பு சாதனங்களையும், கம்ப்யூட்டர், இன்டர்நெட் உள்ளிட்ட அனைத்தையும் பயன்படுத்துதல்.  
6. அதற்காக சொத்துக்கள் வாங்கி பராமரித்தல்.  
7. நிதிக்காக உண்டியல், சந்தா, நன்கொடை மூலம் பொருள் திரட்டுதல்.  
8. நோக்கங்கள் நிறைவேறவும், செயல்திட்டங்களை செயல்படுத்தவும் சிறப்புக் குழுக்கள், அமைப்புகள் ஏற்படுத்தல்.  
9. கல்வி, வேலைவாய்ப்பு ஆகியவற்றில் மக்கள் தொகை பிரதிநிதித்துவ அடிப்படையில் முஸ்லிம்களுக்கு அரசு மற்றும் தனியார் துறைகளில் தனி இட ஒதுக்கீடு பெறுவதற்காகவும், உள்ளாட்சி அமைப்புகள், சட்டமன்றம், நாடாளுமன்றம் ஆகியவற்றில் முஸ்லிம்களின் மக்கள் தொகை பிரதிநிதித்துவ அடிப்படையில் தனித் தொகுதி முறையை பெற்றுத் தரவும் பாடுபடுவது.  
10. சமூகக் கொடுமைகளுக்கு எதிராக – வரதட்சணை, வட்டி, சினிமா, ஆபாசம், அழகிப்போட்டி, போதைப்பொருட்கள், மது, சூதாட்டம் போன்ற சமூகத் தீமைகளை ஒழிப்பதற்காக விழிப்புணர்வு பிரச்சாரங்கள், சுவரொட்டிகள் வெளியிடுதல், பிரச்சாரக் கூட்டங்கள், கருத்தரங்குகள், மாநாடுகள் நடத்துதல் மற்றும் தேவைக்கேற்ப ஜனநாயக ரீதியான, சட்ட ரீதியான நடவடிக்கைகள் மேற்கொள்வது.  
11. அடக்கு முறைகள், வரம்பு மீறல்கள், மனித உரிமை மீறல்கள், சட்ட மீறல்கள் இவற்றுக்கெதிராகவும் போராடுவது.  
12. பாதிக்கப்பட்ட – அநீதி இழைக்கப்பட்ட எல்லா தரப்பு மக்களுக்கும் தேவையான அனைத்து வகையான உதவிகளையும் மேற்கொள்வது.  
13. மதவெறி , வன்முறை கலாச்சாரங்களை ஒழிப்பதற்குப் பாடுபடுவது.  
14. இளைஞர்களை வன்முறையின் பக்கம் செல்வதை விட்டும் தடுப்பதற்கு அறவழிப்போராட்டத்திற்கான வழிமுறைகளையும், அதன் முக்கியத்துவத்தையும் எடுத்துச் சொல்லி அவர்களை சிறந்த நெறியாளர்களாக உருவாக்கப்பாடுபடுவது.  
15. மத தீவிரவாதிகளிடமிருந்து இஸ்லாத்திற்கும், முஸ்லிம்களுக்கும் அச்சுறுத்தலோ, பாதிப்புகளோ ஏற்பட்டால்; அவற்றை ஜனநாயக ரீதியாகவும் சட்ட ரீதியாகவும் வலிமையாக எதிர்ப்பது.  
16. அனைத்து மத, இன, மொழி மக்களும் சகோதரத்துவ உணர்வுடன் வாழ நல்லிணக்கத்தை ஏற்படுத்திட தேவையான அனைத்து முயற்சிகளையும் மேற்கொள்வது.
# இந்திய தவ்ஹீத் ஜமாஅத்

## தற்போதைய நிர்வாகிகள்

**தலைவர்**  
- எஸ்.எம்.பாக்கர்  
**துணைத் தலைவர்**  
- எம்.ஐ.முஹம்மது முனிர்  
**பொதுச் செயலாளர்**  
- ஏ.முஹம்ம்து சித்திக்
**துணை பொதுச் செயலாளர்**  
ஏ.முஹம்மது ஷிப்லி  
**பொருளாளர்**  
- ஏ.பிர்தவ்ஸ்
# இந்திய தவ்ஹீத் ஜமாஅத்

## அதிகாரப்பூர்வ வாரஇதழ்

- மக்கள் ரிப்போர்ட்
# இந்திய தவ்ஹீத் ஜமாஅத்

## பார்க்க

- இந்திய தவ்ஹீத் ஜமாஅத்தின் அதிகாரப்பூர்வ இணையதளம்
# பூட்டானிய நாட்டுப்பண்

**துருக் ட்ஸெந்தென** ("விரித்திரநாக (டிராகன்) இராச்சியம்") என்று தொடங்கும் பாடல் பூட்டான் நாட்டின் நாட்டுப்பண் ஆகும்.  
இது 1953இல் நாட்டுப்பண்ணாக ஏற்கப்பட்டது. "அகு டொங்மி" இசை அமைத்த இப்பாடலை எழுதியவர் தஷொ கியால்டுன் தின்லி. இந்தியாவில் கல்விபெற்ற டொங்மி, ராணுவ பிராஸ் பாண்டின் தலைவரானார். அப்போது இந்தியப் பிரதமரான நேருவின் வருகையை ஒட்டி நாட்டுப்பண் ஒன்றுக்கான தேவை ஏற்பட்டது. டொங்மியின் முதல் இசை பிரித்தானியா, இந்தியா ஆகிய நாடுகளின் நாட்டுப்பண்களுடன், *த்ரி னியம்ப மெட் பா பெமாய் த்ரி* (தமிழில்: மாறாத தாமரை சிம்மாசனம்) பூட்டானிய கிராமிய இசையயும் அடியொற்றி அமைந்திருந்தது. டொங்மிக்குப் பின் இசைக் குழுத் தலைவர்களாகப் பதவி ஏற்றவர்கள் இரண்டு முறை இப் பாடலின் இசையில் மாற்றம் செய்தனர்.  
தொடக்கத்தில் இந் நாட்டுப்பண் 12 வரிகளைக் கொண்டிருந்தது. ஆனால் 1964 இல் அரசரின் செயலாளர் நாட்டுப்பண்ணைத் தற்பொழுது பயன்படும் 6 வரிகளைக் கொண்ட பாடலாக மாற்றினார்.  
கிராமிய இசையைத் தழுவி உருவாக்கப்பட்ட இப்பாடலுக்கு நடன வடிவம் ஒன்றும் உண்டு. டொங்மியே இதனையும் இயக்கினார்.
# பூட்டானிய நாட்டுப்பண்

## ஜொங்கா

འབྲུག་ཙན་དན་བཀོད་པའི་རྒྱལ་ཁབ་ནང་  
དཔལ་ལུགས་གཉིས་བསྟན་སྲིད་སྐྱོང་བའི་མགོན་  
འབྲུག་རྒྱལ་པོ་མངའ་བདག་རིན་པོ་ཆེ་  
སྐུ་འགྱུར་མེད་བརྟན་ཅིང་ཆབ་སྲིད་འཕེལ་  
ཆོས་སངས་རྒྱས་བསྟན་པ་དར་ཞིང་རྒྱས་  
འབངས་བདེ་སྐྱིད་ཉི་མ་ཤར་བར་ཤོག་
# பூட்டானிய நாட்டுப்பண்

## பூட்டானிய வரிகளின் ஒலிபெயர்ப்பு

*த்ருக் ட்ஸெண்டென் கொய்பி க்யெல்காப் னா*  
*பெல் லூக் னிக் டெண்ஸி சொங்வாய் க்யொன்*  
*த்ருக் ஙாதக் கியெல்பொ ரின்பொக்*  
*கு ஜ்ர்மெ டென்சிங் சம் ட்ஸிட் பெல்*  
*சொ சாங்யெ டென்பா டார்ஷிங்க் கியெல்*  
*பாங் டெக்யெட் ன்யிமா ஷார் வர் ஷொ.*
# பூட்டானிய நாட்டுப்பண்

## தமிழ்

சைபிரசு மரங்கள் சூழ்ந்த டிராகன் சாம்ராச்சியத்தில்,  
துறவிமாடங்களும், பாரம்பரியங்களும் கொண்ட புண்ணியபூமியில்,  
டிராகன் பேரரசரின், செங்கோலாட்சியில்,  
அவரின் நல்ஆசியாலும், வளமான ஆட்சியாலும்,  
அறிவொளி செழித்து தழைத்தோங்கி,  
மக்கள் அமைதியும் மகிழ்ச்சியும் கொண்டு கதிரவனாக பிரகாசிக்கட்டும்
# பிரித்தானிய நாட்டுப்பண்

"கடவுளே எம் மன்னரைக் காத்தருளும்” (*God Save the King*), அல்லது "கடவுளே எம் ராணியைக் காத்தருளும்” (*God Save the Queen*), என்பது பிரித்தானியாவில் ஆளுகைக்கு உட்பட்ட பல பொதுநலவாய நாடுகளின் நாட்டுப்பண் ஆகும். இது ஐக்கிய இராச்சியம் மற்றும் அதன் பிராந்தியங்கள், நோர்போக் தீவு ஆகியவற்றின் நாட்டுப்பண் ஆகும். நியூசிலாந்து (1977 முதல்), கேமன் தீவுகள் ஆகியவற்றின் இரண்டு நாட்டுப்பண்களில் ஒன்றாகவும், கனடா (1980 இலிருந்து), ஆத்திரேலியா (1984 இலிருந்து), கிப்ரால்ட்டர், மாண் தீவு, யமேக்கா, துவாலு ஆகிய நாடுகளின் அரசருக்குரிய பண் ஆகவும் விளங்குகின்றது. இப்பாடலை இயற்றியது யார் என்பது தெரியவில்லை.
# மன்னார்சாலை கோவில்

**மன்னார்சாலை ஸ்ரீ நாகராஜா கோவில்** (മണ്ണാറശ്ശാല ശ്രീ നാഗരാജ ക്ഷേത്രം) இந்தியாவின் கேரள மாநிலத்தில் ஆலப்புழை மாவட்டத்தில் அமைந்துள்ள கோயில். பாம்புக்களின் அரசனான நாகராஜரை வழிபடும் அனைத்துலகிலும் நன்கு பெயரும் புகழும் பெற்ற புண்ணியத்தல மையமாகும்.
# மன்னார்சாலை கோவில்

## சிறப்பு

"மன்னார்சாலை" என்று புகழ் பெற்ற இந்த நாகராஜரின் கோவில், இதர நாக தேவதைகளின் கோவில்களைப் போல, அடர்ந்த காடுகளின் மத்தியில் குடிகொண்டதாகும். இந்த மன்னார்சாலை கோவிலில் 30,000 க்கும் மேற்பட்ட நாக தேவதைகளின் சிலைகளை, பாதையின் இருபுறமும், மற்றும் மரத்தடிகளிலும் காணலாம், மேலும் இது போன்று காணப்படும் நாகங்களை வழிபடும் கோவில்களில், கேரளாவில் அமைந்துள்ள இக்கோவில் மிகவும் பெரியதாகும். குழந்தைப் பேறு கிடைக்கப் பெறாத மாந்தர் குடும்ப சகிதமாக இக்கோவிலுக்கு வந்து, குழந்தைக்காக வரம் வேண்டி இங்கே வந்து வழிபடுவதும், குழந்தை பிறந்த பிறகு, நேர்த்திக் கடனை தீர்ப்பதற்காக மீண்டும் கோவிலுக்கு வந்து, தமது நன்றியைத் தெரிவிக்கும் வகையில் பிரார்த்தனைகள் மற்றும் வழிபாடுகளை இங்கு செலுத்துவார்கள், அவற்றில் நாகராஜரின் பிம்பங்கள் பொறித்த ஸ்வரூபங்களும், சிலைகளும் இடம் பெறும்.  
இங்கே கோவிலில் கிடைக்கப்பெறும் மஞ்சளால் குழைத்த அருட் பிரசாதம் (മഞ്ഞൾ കുഴമ്പ്) நோய்களை தீர்க்க வல்லதாகும்.
# மன்னார்சாலை கோவில்

## அமைவிடம்

கேரளத்தில் ஆலப்புழை மாவட்டத்தில் தேசிய நெடுஞ்சாலை 47 இல் அமைந்திருக்கும் ஹரிப்பாடு பேருந்து நிலையத்தில் இருந்து சுமார் 3 கிலோமீட்டர் தொலைவில், வடகிழக்கு பாகத்தில், இந்தக் கோவில் நிலை கொண்டுள்ளது. கொச்சின் சர்வதேச விமான நிலையத்தில் இருந்து சுமார் 115 கிலோமீட்டர் தூரத்திலும், மற்றும் திருவனந்தபுரம் சர்வதேச விமான நிலையத்தில் இருந்து சுமார் 125 கிலோ மீட்டர் தூரத்திலும், இக்கோவில் அமைந்துள்ளது.
# வேலோர்வட்டம்

**வேலோர்வட்டம்** என்பது இந்தியாவில் கேரள மாநிலத்தில் காணப்படும் சேர்த்தலை என்ற இடத்தின் அருகாமையில் அமைந்த ஓர் இடமாகும்.
# வேலோர்வட்டம்

## வேலோர்வட்டம் மகா தேவர் கோயில்

இந்த இடம், மிகவும் பிரபலமான இந்துக்கள் போற்றும் இறைவன் சிவனை வழிபடும் "வேலோர்வட்டம் மகா தேவர் கோவில்" (വേലോർവട്ടം മഹാദേവ ക്ഷേത്രം) அமைந்த இடமாகும். இந்தக் கோவில் இரு நடைகள் கொண்டது, அதாவது இரு நுழை வாசல்களைக் கொண்டது, இதன் சிறப்பாகும். மேலும் கேரளாவில் இது போன்று காணப்படுவது மிகவும் அரிதாகும். இந்தக் கோவில் "ஆழ்வாஞ்சேரி தம்பிரான்களுக்கு" (ആഴ്വാഞ്ചേരി തമ്പ്രാക്കൾക്ക്) சொந்தமாகும் மேலும் தற்பொழுது கேரளா ஊராழ்மை தேவஸ்வ வாரியத்தின் (കേരള ഊരാഴ്മ ദേവസ്വം ബോർഡിന്റെ) (KUDB) கட்டுப்பாட்டில் உள்ளது. சுமார் 700 வருடங்களுக்கு முன், இந்தக் கோவிலை வில்வமங்களம் சுவாமி (വില്വമംഗലം സ്വാമി) அவர்கள் உருவாக்கியதாக கருதப்படுகிறது.
# உருசிய இலக்கியம்

உருசிய மொழியில் எழுதப்பட்ட இலக்கியம் **உருசிய இலக்கியம்** ஆகும்.
# உருசிய இலக்கியம்

## வரலாறு

முதன் முதலில் உருசிய மொழியில் 17 ம் நூற்றாண்டில் மத்தியில் இலக்கியப் படைப்புகள் வெளிவந்தன. 19 ம் நூற்றாண்டில் உருசிய மொழியில் பல முக்கிய படைப்புகள் வெளியாகின. இந்த நூற்றாண்டே உருசிய இலக்கியத்தின் பொற் காலம் எனப்படுகிறது. இக் காலத்தில் உருசிய மொழியின் உன்னத படைப்பாளிகளான அலெக்சாண்டர் புசுகின், லியோ ரொல்சுரோய், ஃபியோடார் டாசுரோவுசுகி போன்றோர் வாழ்னர். சோவியத் ஒன்றியத்தின் எழுச்சி உருசிய மொழிக்கு உலகில் கூடிய முக்கியத்துவத்தை தந்தது. இக் காலப்பகுதியில் தமிழ் உட்பட்ட பல மொழிகள் உருசிய இலக்கியங்கள் மொழி பெயர்க்கப்பட்டன. ஒப்பீட்டளவில், தற்போது உருசிய இலக்கியம் ஒரு தேக்க நிலையில் உள்ளது.
# உருசிய இலக்கியம்

## கருப்பொருட்கள்

வாழ்கையில் வேதனை, இன்னல், துன்பம், அதில் இருந்து மீளுதல் உருசிய இலக்கியத்தின் ஒரு முக்கிய கருப்பொருளாக இருக்கிறது. இருத்தலியல் கோட்பாடுகளை உருசிய இலக்கியத்தில் விரிவாகக் காணலாம்.
# அல்லிநகரம் வீரப்ப அய்யனார் கோயில், தேனி

**வீரப்ப ஐயனார் கோயில்** (*Veerappa Ayyanar Temple*) இந்திய நாட்டின் தமிழ்நாடு மாநிலம், தேனி நகராட்சிப் பகுதியில் அல்லிநகரத்திற்கு மேற்கே மலையடிவாரத்தில் மலையிலிருந்து வரும் வாய்க்கால் எனும் சிற்றாற்றின் கரையில் அமைந்துள்ளது. கோயில் சிறப்பான முறையில் கட்டப்பட்டிருந்தாலும் சுவாமியின் கருவறைக்கு மேல் மேற்கூரை அமைக்கப்படவில்லை. சுயம்பு தோற்றமாக உள்ள சுவாமி ஐயனார் சிவ அவதாரங்களில் ஒன்றாகக் கருதப்படுகிறார். பொதுவாக சுயம்புத் தோற்றத்திற்கு ஆகாய கங்கை அபிசேகமே சிறப்பு என்பதால் இங்கு சுவாமி கருவறையின் மேல்பகுதி கூரையில்லாமல் அமைக்கப்பட்டுள்ளது.
# அல்லிநகரம் வீரப்ப அய்யனார் கோயில், தேனி

## சித்திரைத் திருவிழா

தேனி-அல்லிநகரம் நகராட்சிப் பகுதியிலுள்ள வீரப்ப ஐயனார் மலைக்கோவில் சித்திரை திருவிழா ஒவ்வொரு ஆண்டும் சித்திரை மாதம் முதல் நாளன்று கொண்டாடப்படுகிறது. வீரப்ப ஐயனார் சுவாமி முதல் நாள் தேனி - அல்லிநகரம் நகர்ப் பகுதியில் ஊர்வலமாக எடுத்துச் செல்லப்படுகிறார். சித்திரை முதல் நாள் காலை 9 மணியளவில் தேனி -அல்லிநகரம் பகுதியில் உள்ள கோவிலில் இருந்து வீரப்ப ஐயனார் சுவாமி குதிரை வாகனத்தில் மலர் அலங்காரம் செய்யப்பட்டு பக்தர்களின் காவடிகளுடன் ஊர்வலமாக நகர் பகுதியில் இருந்து மலைக் கோயிலுக்கு எடுத்துச் செல்லப்படுகிறார். பகல் 2 மணியளவில் மலைக் கோவில் வளாகத்தைச் சென்றடைகிறது. இத்திருவிழாவில் பல்லாயிரக்கணக்கான பக்தர்கள் காவடி, இளநீர் காவடி, பால்குடம் போன்ற நேர்த்திக் கடனை நிறைவேற்றுகிறார்கள்.  
வீரப்ப அய்யனாருக்கு உகந்த மலர் மல்லிகை என்பதால் பக்தர்கள் மல்லிகை மலரிலான மாலைகளை சுவாமிக்குப் பூசைப் பொருட்களுடன் கொண்டு சென்று வணங்குகின்றனர். வீரப்ப அய்யனாருக்குப் பிடித்த நைவேத்தியம் சர்க்கரைப் பொங்கல் என்பதால் கோயில் வளாகத்தில் பல இடங்களில் சர்க்கரைப் பொங்கல் வைத்தும் வழிபாடுகள் செய்யப்படுகின்றன.  
ஆடு உள்ளிட்ட பலிகள் இங்கு ஏற்றுக் கொள்வதில்லை. இருப்பினும் அருகில் உள்ள கருப்பசாமி கோயிலுக்குச் செய்வதாக இவ்வளாகத்தில் ஆடு, கோழி போன்றவை பலியிடப்பட்டு அசைவ உணவு உண்ணும் வழக்கம் கடைப்பிடிக்கப்படுகிறது.